РЕГЛАМЕНТ (ЕС) 2022/1435 НА КОМИСИЯТА

от 26 август 2022 година

за изменение на приложения II и IV към Регламент (ЕО) № 396/2005 на Европейския парламент и на Съвета по отношение на максимално допустимите граници на остатъчни вещества от калциев карбонат, въглероден диоксид, ципродинил и калиев хидроген карбонат във и върху определени продукти

(текст от значение за ЕИП)

ЕВРОПЕЙСКАТА КОМИСИЯ,

като взе предвид Договора за функционирането на Европейския съюз,

като взе предвид Регламент (ЕО) № 396/2005 на Европейския парламент и на Съвета от 23 февруари 2005 г. относно максимално допустимите граници на остатъчни вещества от пестициди във и върху храни или фуражи от растителен или животински произход и за изменение на Директива 91/414/ЕИО на Съвета (1), и по-специално член 5, параграф 1 и член 14, параграф 1, буква а) от него,

като има предвид, че:

(1) Максимално допустимите граници на остатъчни вещества (МДГОВ) за ципродинил са определени в приложение II към Регламент (ЕО) № 396/2005. Веществата калциев карбонат, въглероден диоксид и калиев хидроген карбонат са включени в приложение IV към Регламент (ЕО) № 396/2005.

(2) На 14 декември 2021 г. Комисията по Кодекс алиментариус прие нова максимално допустима граница на остатъчни вещества по Кодекс алиментариус (CXL) за ципродинил в соя (2).

(3) В съответствие с член 5, параграф 3 от Регламент (ЕО) № 178/2002 на Европейския парламент и на Съвета (3), когато съществуват международни стандарти или предстои тяхното приемане, те се вземат под внимание при разработването или привеждането в съответствие на законодателството в областта на храните, освен ако тези стандарти или съответни части от тях биха били неефективно или неподходящо средство за постигане на легитимните цели на законодателството в областта на храните, или при наличие на научно основание, или когато биха довели до степен на защита, различна от определената като подходяща в Съюза. Освен това, в съответствие с член 13, буква д) от същия регламент Съюзът трябва да способства за постигането на последователност между международните технически стандарти и законодателството в областта на храните, като същевременно гарантира, че не се понижава възприетата от него висока степен на защита.

(4) Европейският орган за безопасност на храните („Органът“) подложи на оценка предложената за ципродинил в соя CXL и стигна до заключението, че тя е безопасна за потребителите в Съюза (4), a Съюзът не изрази резерви (5) (6) пред Комитета по Кодекса за остатъчните вещества от пестициди във връзка с предложената CXL.

(5) Поради това е целесъобразно тази CXL да бъде включена в Регламент (ЕО) № 396/2005 като МДГОВ.

(6) Веществата калциев карбонат, въглероден диоксид и калиев хидроген карбонат бяха временно включени в приложение IV към Регламент (ЕО) № 396/2005 до приключване на оценката им съгласно Директива 91/414/ЕИО на Съвета (7) или съгласно Регламент (ЕО) № 1107/2009 на Европейския парламент и на Съвета (8) и до получаване на резултата от прегледа, на който са подложени тези вещества в съответствие с член 12 от Регламент (ЕО) № 396/2005. По повод на заявленията за подновяване на одобрението за тези вещества съгласно Регламент (ЕО) № 1107/2009 Органът излезе със заключения относно партньорската проверка на оценката на риска от употребата на веществата калциев карбонат (9), въглероден диоксид (10) и калиев хидроген карбонат (11) като пестициди. Въз основа на гореспоменатите заключения на Органа, не са необходими МДГОВ за веществата калциев карбонат, въглероден диоксид и калиев хидроген карбонат. Поради това е целесъобразно тези вещества да останат вписани в приложение IV към Регламент (ЕО) № 396/2005 (12).

(7) Предвид научния доклад и заключенията на Органа и като се вземат под внимание факторите, които са от значение при вземането на решение, съответните изменения на МДГОВ отговарят на изискванията на член 14, параграф 2 от Регламент (ЕО) № 396/2005.

(8) Поради това Регламент (ЕО) № 396/2005 следва да бъде съответно изменен.

(9) Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

ПРИЕ НАСТОЯЩИЯ РЕГЛАМЕНТ:

Член 1 Приложения II и IV към Регламент (ЕО) № 396/2005 се изменят в съответствие с приложението към настоящия регламент.

Член 2 Настоящият регламент влиза в сила на двадесетия ден след деня на публикуването му в Официален вестник на Европейския съюз.

Настоящият регламент е задължителен в своята цялост и се прилага пряко във всички държави членки. Съставено в Брюксел на 26 август 2022 година. За Комисията Председател Ursula VON DER LEYEN

(1) ОВ L 70, 16.3.2005 г., стр. 1.

(2) Доклад от 44-ата сесия на Комисията по Codex Alimentarius (REP21/CAC) https://www.fao.org/fao-who-codexalimentarius/sh-proxy/en/?lnk=1&url=https%253A%252F%252Fworkspace.fao.org%252Fsites%252Fcodex%252FMeetings%252FCX-701-44%252FFINAL%252520REPORT%252FRep21_CACe.pdf.

(3) Регламент (ЕО) № 178/2002 на Европейския парламент и на Съвета от 28 януари 2002 г. за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните (ОВ L 31, 1.2.2002 г., стр. 1).

(4) Scientific support for preparing an EU position for the 52nd Session of the Codex Committee on Pesticide Residues (CCPR) [Научна подкрепа за подготовка на позицията на ЕС по време на 52-рата сесия на Комитета по Кодекса за остатъчните вещества от пестициди (ККОП)}. EFSA Journal (Бюлетин на ЕОБХ), 2021 г.; 19(8):6766.

(5) Бележки на Европейския съюз по Codex CX/PR 21/52/5(REV): https://www.fao.org/fao-who-codexalimentarius/sh-proxy/en/?lnk=1&url=https%253A%252F%252Fworkspace.fao.org%252Fsites%252Fcodex%252FMeetings%252FCX-718-52%252FCRDs%252Fpr52_CRD22x.pdf.

(6) Доклад от 52-рата сесия на Комитета по Кодекса за остатъчните вещества от пестициди REP21/PR: https://www.fao.org/fao-who-codexalimentarius/sh-proxy/en/?lnk=1&url=https%253A%252F%252Fworkspace.fao.org%252Fsites%252Fcodex%252FMeetings%252FCX-718-52%252FREPORT%252FFINAL%2BREPORT%252FREP21_PR52e.pdf.

(7) Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (ОВ L 230, 19.8.1991 г., стр. 1).

(8) Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (ОВ L 309, 24.11.2009 г., стр. 1).

(9) ЕОБХ (Европейски орган за безопасност на храните), 2021 г. Conclusion on the peer review of the pesticide risk assessment of the active substance calcium carbonate [Заключение във връзка с партньорската проверка на оценката на риска от употребата на активното вещество калциев карбонат като пестицид]. EFSA Journal (Бюлетин на ЕОБХ), 2021 г.; 19(4):6500.

(10) ЕОБХ (Европейски орган за безопасност на храните), 2021 г. Conclusions on the peer review of the pesticide risk assessment of the active substance carbon dioxide [Заключения във връзка с партньорската проверка на оценката на риска от употребата на активното вещество въглероден диоксид като пестицид]. EFSA Journal (Бюлетин на ЕОБХ), 2021 г.; 19(6):6605.

(11) ЕОБХ (Европейски орган за безопасност на храните), 2021 г. Conclusion on the peer review of the pesticide risk assessment of the active substance potassium hydrogen carbonate [Заключение във връзка с партньорската проверка на оценката на риска от употребата на активното вещество калиев хидроген карбонат като пестицид]. EFSA Journal (Бюлетин на ЕОБХ), 2021 г.; 19(5):6593.

(12) ЕОБХ (Европейски орган за безопасност на храните), 2022 г. Statement on pesticide active substances that do not require a review of the existing maximum residue levels under Article 12 of Regulation (ЕО) № 396/2005 [Становище относно активните вещества в пестицидите, за които не се изисква преразглеждане на съществуващите максимално допустими граници на остатъчни вещества съгласно член 12 от Регламент (ЕО) № 396/2005]. EFSA Journal (Бюлетин на ЕОБХ), 2022 г.; 20(01):7061.